
	[bookmark: nev]TOROK ANNA
torok.anna20010717@gmail.com
Egészségügyi gondozás és prevenció (dentálhigiénikus)
BSc, 7. félév
Szegedi Tudományegyetem
Egészségtudományi és Szociális Képzési Kar
	
[bookmark: _GoBack]






Témavezető:
	Dr. Németh Anikó
főiskolai docens, SZTE ETSZK




Dohányzó fiatal felnőttek életminősége, orális egészsége

Kulcsszavak: dohányzás;orális egészség;életminőség;prevenció
Bevezetés: Napjaink egyik legelterjedtebb káros szenvedélye a dohányzás, mely bizonyítottan számos egészségügyi problémához hozzájárul, több betegség kockázati tényezője lehet kisebb, vagy nagyobb százalékban, melyek között ott szerepelnek a különböző daganatos megbetegedések, szív- és érrendszeri betegségek.
A vizsgálat célja felmérni, hogy a 18-27 éves korosztályban milyen különbségek fedezhetők fel a dohányzók és a nem dohányzók orális egészsége között, milyen ismeretekkel rendelkeznek az adott témáról és milyennek ítélik meg saját orális egészségüket, az mennyire befolyásolja életminőségüket.
Módszerek: Az online felmérés egy saját készítésű kérdőívvel történt 2023. május 1-től június 30-ig különböző internetes csoportokban. A kérdőív a saját kérdéseken kívül tartalmazta az OHIP-14 orális életminőséget vizsgáló validált kérdőívcsomagot is (Locker & Slade, 1993).
Kutatásetikai engedély száma: ETT TUKEB BM/8165-1/2023. Az adatfeldolgozás és adatelemzés IBM SPSS 26.0. statisztikai programmal, leíró statisztikai módszerrel és Khi-négyzet, Mann-Whitney-, Kruskal-Wallis próbákkal történt (pEredmények: A 317 értékelhető válasz alapján megállapítható, hogy a dohányzó kitöltők kevesebb orális egészségügyi problémát (átlag 3,51) tapasztalnak, mint a nem dohányzó (átlag 4,31) és a már leszokott kitöltők (átlag 4,32) (p=0,006). A dohányzók szájüregi tünetei nem gyakorolnak szignifikánsan nagyobb hatást életminőségükre, mint a nem dohányzók és a már leszokottak esetében (p=0,540). Megállapítható továbbá az is, hogy a dohányzók jelentősen kevesebb dohányzás okozta szájüregi elváltozást ismernek, mint a nem dohányzók és a már leszokottak (pMegbeszélés: Szembetűnő eredmény, hogy a dohányzók nem igazán ismerik a dohányzás okozta szájüregi elváltozásokat. A fiatal felnőttkor még alkalmas lehet arra, hogy megfelelő ismeretek birtokában a fiatalok leszokjanak a dohányzásról. Ezen ismeretek átadásában a dentálhigiénikusoknak igen nagy szerep jut.



